90% van SA-jeug neem deel aan Mandela-dag | Maroela Media
Nege uit 10 jong Suid-Afrikaners beplan glo om aan Mandela-dag deel te neem.
“89% van die 16 046 respondente in ŉ opname het aangedui dat hulle Donderdag 67 minute van hulle tyd gaan opoffer om ŉ goeie daad te verrig vir voormalige pres. Nelson Mandela se verjaarsdag,” het Pondering Panda, bevind. Pondering Panda is ‘n maatskappy wat verbruikerstendense ontleed uit data wat via selfone of digitale tegnologie ingesamel word.
“Die syfers toon dat ons ŉ hoë vlak van entoesiasme kan verwag met betrekking tot deelname aan Mandela-dag,” het Shirley Wakefield, woordvoerder vir die maatskappy, gesê. “Dit wys dat Mandela-dag sy doel onder die jeug bereik om mense aan te moedig om iets daadwerklik te doen en sodoende verandering verder aan te moedig.”
Sy sê Mandela-dag is duidelik ŉ idee wat jong Suid-Afrikaners verenig. Volgens die opname was deelname aan die dag vantevore ook hoog. 65% van respondente het aangedui dat hulle vantevore al aan Mandela-dag deelgeneem het.
“Daar is min verskille in mening onder die verskillende demografiese groepe,” het Wakefield gesê.
Mandela vier Donderdag sy 95ste verjaarsdag. Hy is op 8 Junie in die Medi-Clinic Harthospitaal in Pretoria opgeneem vir ŉ herhalende longkwaal.
Dagvaardings ná 83-jarige sterf; onderwyser gedeeltelik verlam gelaat
“Dit wys dat Mandela-dag sy doel onder die jeug bereik om mense aan te moedig om iets daadwerklik te doen en sodoende verandering verder aan te moedig.” Met ander woorde…solank die blankes meer en meer prysgee sodat die swartes meer en meer kan ontvang. Dis al verandering wat vir hierdie regering aanvaarbaar is.